4144a886bcee94cb25701c5b0a84e6bf
Λίγα λόγια για την ανατομία του αγκώνα 
ostoun.gr
2021.04

Ο αγκώνας αποτελείται από **3 οστά**: το **βραχιόνιο**, την **ωλένη** και την **κερκίδα** (επόμενη εικόνα). Θεωρείται μια από τις σημαντικότερες αρθρώσεις του ανθρωπίνου σώματος. Με την έκτασή του επιτρέπει στον άνθρωπο να συλλαμβάνει την τροφή. Με την κάμψη του, να τη φέρνει στο στόμα.


Αυτονόητο είναι πως οι τραυματισμοί του αγκώνα πρέπει να αντιμετωπίζονται με πολύ μεγάλη σοβαρότητα. Η κεφαλή της κερκίδας συμμετέχει στην άρθρωση του αγκώνα. Είναι πολύ σημαντική στο να επιτρέπει τις στροφές του πήχη, δηλαδή τον **υπτιασμό** και [**πρηνισμό**](https://www.ostoun.gr/epwdynos-prhnismos/) του αντιβραχίου (μεθεπόμενη εικόνα).


 


![Κάταγμα κεφαλής κερκίδας: πόσο αθώο είναι τελικά;](https://i0.wp.com/www.ostoun.gr/wp-content/uploads/2019/02/elbow-bones.jpg?resize=225%2C225&ssl=1)![Κάταγμα κεφαλής κερκίδας: πόσο αθώο είναι τελικά;](https://i0.wp.com/www.ostoun.gr/wp-content/uploads/2019/02/elbow-bones.jpg?resize=225%2C225&ssl=1) ![](https://i1.wp.com/www.ostoun.gr/wp-content/uploads/2019/02/Supination-pronation-1.jpg?resize=400%2C400&ssl=1)![](https://i1.wp.com/www.ostoun.gr/wp-content/uploads/2019/02/Supination-pronation-1.jpg?resize=400%2C400&ssl=1)


 


Ο ασθενής με κάταγμα κεφαλής κερκίδας πονάει στην περιοχή του αγκώνα. Ο πόνος εντοπίζεται στην **έξω πλευρά**, σχεδόν αμέσως μετά τον τραυματισμό. Δυσκολεύεται να εκτελέσει κινήσεις του αγκώνα, παρά μόνο ένα μικρό εύρος κάμψης και έκτασης. Οι κινήσεις **υπτιασμού-πρηνισμού** είναι **ιδιαίτερα επώδυνες**.       



22c75285cdc921ed5f37b82b85cc4b39
Ταξινόμηση – Αντιμετώπιση καταγμάτων κεφαλής κερκίδας 
ostoun.gr
2021.04

Τα περισσότερα κατάγματα κεφαλής κερκίδας είναι **ρωγμώδη** **απαρεκτόπιστα** ή **ελάχιστα παρεκτοπισμένα**. Εντούτοις, υπάρχουν και τα παρεκτοπισμένα, τα οποία χρειάζονται ιδιαίτερη προσοχή στην αντιμετώπιση. Τα απαρεκτόπιστα συνήθως χρειάζονται μια **απλή ανάρτηση του ώμου**, χωρίς τοποθέτηση γύψου και σταδιακή κινητοποίηση με ή χωρίς χρήση **λειτουργικού κηδεμόνα**.



dca679cffcd3fbacf37bf4de3e2304c3
Συντηρητική αντιμετώπιση 
ostoun.gr
2021.04

Στο αρχικό στάδιο, μπορεί να βοηθήσει **παρακέντηση** στην άρθρωση για **αφαίρεση αιματώματος** και έγχυση **τοπικού αναισθητικού**. Βοηθά στην ανακούφιση από τον πόνο. Με την πρώιμη κινητοποίηση καταπολεμούμε τη δυσκαμψία. Έτσι, επιτυγχάνουμε την πλήρη έκταση του αγκώνα, καθώς και τον πλήρη υπτιασμό. Η **φυσικοθεραπεία** (κινησιοθεραπεία) βοηθάει στις περισσότερες περιπτώσεις.


 


![Κάταγμα κεφαλής κερκίδας: πόσο αθώο είναι τελικά;](https://i2.wp.com/www.ostoun.gr/wp-content/uploads/2019/02/RadialHeadClass.jpg?resize=565%2C370&ssl=1)![Κάταγμα κεφαλής κερκίδας: πόσο αθώο είναι τελικά;](https://i2.wp.com/www.ostoun.gr/wp-content/uploads/2019/02/RadialHeadClass.jpg?resize=565%2C370&ssl=1)Ταξινόμηση καταγμάτων κεφαλής κερκίδας


 



0420286bd4cf2277133ef9abfb0c2de7
Χειρουργική αντιμετώπιση 
ostoun.gr
2021.04

Τα **παρεκτοπισμένα κατάγματα κεφαλής κερκίδας** χρήζουν διεξοδικού ελέγχου με τρισδιάστατη αξονική ή/και μαγνητική τομογραφία. Πρέπει να αναγνωριστεί με ευκρίνεια η μορφολογία του κατάγματος και να αποκλεισθούν (ή να αποκαλυφθούν) συνοδές κακώσεις του αγκώνα, όπως άλλα κατάγματα ή συνδεσμικές βλάβες.


Τα παρεκτοπισμένα κατάγματα χρειάζονται πάντα **χειρουργική αντιμετώπιση**. Στις πιο απλές περιπτώσεις, μετά από ανοικτή ανάταξη ακολουθεί οστεοσύνθεση με μικρές κατάλληλες βίδες. Συνήθως 2 ειδικές μικρές βίδες αρκούν (μεθεπόμενη εικόνα). Πολύ γρήγορα μετά το χειρουργείο ενθαρρύνεται η κινητοποίηση του αγκώνα, προς αποφυγή δυσκαμψίας.


 


